Stór hluti þeirra sem kaupa íbúðir eru fjárfestar. Forseti Alþýðusambandsins vill að samfélagið sammælist um það að íbúðir til sölu séu fyrir fólk sem þurfi þak yfir höfuðið. Ýmis loforð sem stjórnvöld gáfu í tengslum við Lífskjarasamning hafi ekki verið efnd.
Drífa Snædal, forseti Alþýðusambandsins, segir það ekki ganga að fjárfestar og þeir sem selji gistingu í gegnum Airbnb séu þeir sem eigi stóran hluta af fasteignamarkaðnum. Samfélagið verði að ákveða að íbúðir séu fyrir fólk sem þurfi á húsnæði að halda.
Nú er farinn í gang vaxtahækkanafasi. Það er að mælast hærri verðbólga í vestrænum löndum heldur en hefur sést mjög lengi. Það sem við erum að skoða eru náttúrulega bara nauðsynjar fólks: húsnæði, samgöngukostnaður og matvörur. Allt þetta er að hækka. Olíuverð er að hækka, húsnæðisverð og matvöruverð. Ef við lítur á húsnæðismarkaðinn af því að það hefur verið kannski einn stærsti liðurinn í útgjöldum fólks, þá voru ýmiss loforð gefin í tengslum við Lífskjarasamningana 2019 sem hafa ekki verið efnd. Það var svokölluð leigubremsa. Það frumvarp er tilbúið. Það var unnið í samráði við okkur. Það fór ekki í gegn. Ekki heldur frumvarp um vexti og verðtryggingu. Það hefur dregið mjög úr vaxtabótakerfinu, þ.e.a.s. ríkisstuðningur hefur færst meira í stofnframlög til leiguíbúða eins og Bjargs o.fl., sem er gott. Það er eiginlega það sem hefur virkað best fyrir lægst launaða fólki á vinnumarkaði. Húsnæðismálin eru eitt stærsta málið. Nú erum við t.d. að fylgjast mjög vel með því hvernig leiga hækkar, hvernig húsnæðislán hækka í kjölfar vaxtahækkana. En líka hvað það er stór hluti af þeim sem eru að kaupa íbúðir núna sem eru fjárfestar en ekki fólk sem er að kaupa íbúðir til að búa í. Ég held að það væri ágætis fyrsta skref að við myndum sammælast um að húsnæðismarkaðurinn á að vera til fyrir fólk til að hafa öruggt og gott húsnæði á viðráðanlegum kjörum. Það er ágætis fyrsta skref. Það á ekki að vera fjármagnseigendur á markaði. Airbnb-íbúðir eiga að mæta afgangi. Það á að koma reglum yfir Airbnb til þess að það sé ekki að spæna upp húsnæðiðverðið. Þannig að það er hægt að gera ýmislegt sem kostar ekki einu sinni ríkissjóð peninga.
Stór hluti þeirra sem kaupa íbúðir eru fjárfestar. Forseti Alþýðusambandsins vill að samfélagið sammælist um það að íbúðir til sölu séu fyrir fólk sem þurfi þak yfir höfuðið. Ýmis loforð sem stjórnvöld gáfu í tengslum við Lífskjarasamning hafi ekki verið efnd. 